घटना की सूचना मिलने पर पुलिस ने ट्रेन को शाहजहांपुर में रुकवाकर आरोपी युवक को गिरफ्तार कर लिया. घटना के संबंध में राजकीय रेलवे पुलिस के शाहजहांपुर थाना प्रभारी ए.के. पाण्डेय ने शनिवार को बताया कि पंजाब से चलकर बिहार जा रही जलियांवाला बाग एक्सप्रेस की सामान्य बोगी में चिंता देवी (45) अपने परिवार के साथ छठ पूजा के लिये बिहार जा रहीं थीं. उन्होंने बताया कि शुक्रवार की रात उसी बोगी में सोनू यादव ने सिगरेट पीना शुरू किया तो चिंता देवी ने उसे मना किया.